સારાંશ માટે દસ્તાવેજ: એક તરફ વૈશ્વિક અર્થવ્યવસ્થા નબળી પડી રહી છે, તો બીજી તરફ કોરોના વાઇરસ (COVID -19) 130 કરતાં વધારે દેશોમાં ફેલાઈને હાહાકાર મચાવી રહ્યો છે. 

આટલું જાણે ઓછું હોય તેમ સાઉદી અરેબિયાએ ક્રૂડઑઈલના ભાવ ઘટાડવાનું રણશિંગુ ફૂંકીને વૈશ્વિક ક્રૂડઑઇલ બજારને થોડા સમય માટે ઉકળતા ચરુ જેવુ બનાવી દીધું છે. 

એક વરતારો છે કે ક્રૂડઑઈલના ભાવ બેરલદીઠ 27.10 ડૉલર સુધી જઈ શકે, જે ભાવ સપાટી 2016ના ક્રૂડઑઈલ પ્રાઇસવૉર સમયે જોવા મળી હતી. 

જોકે, સાઉદી અરેબિયાને એકલાને જ આ કટોકટી ઊભી કરીને ક્રૂડઑઈલ માર્કેટમાં ભડકો કરવા માટે જવાબદાર ન ગણાવી શકાય. 

પ્રાઇસવૉર થવાનાં કારણો

આ માટેનું ખરું કારણ તો મુખ્યત્વે જ્યારે ચીનને કારણે ક્રૂડઑઈલની માંગ ઘટી રહી હતી, ત્યારે OPEC માં જોડાઈને ઉત્પાદન ઘટાડવાની વાત સાથે રશિયા સહમત થયું નહોતું. 

રશિયા આ કાર્ટેલમાં નહીં જોડાય તેવા નિર્ણયને કારણે પ્રાઈસ વૉર શરૂ થયું તે પહેલાં જ ક્રૂડના ભાવ 10 ટકા કરતાં વધુ ઘટ્યા હતા. 

રશિયાના આ નિર્ણયની પ્રતિક્રિયારૂપે સાઉદી અરેબિયાનું વર્તન ગણવું વધુ યોગ્ય રહેશે. 

ક્રૂડના ભાવ ઘટે એટલે સાઉદી અરેબિયાની સરકારી કંપની આરામકોની આવક અને નફો પણ ઘટે જ તેને પરિણામે એ કંપનીના IPO ઓફર પ્રાઇસ કરતાં શેરનો ભાવ નીચો ગયો હતો. 

સાઉદી અરેબિયાનું ક્રૂડ ઉત્પાદન એપ્રિલ 2020 થી 10 મિલિયન બેરલ પ્રતિદિન (9.7 બેરલ પ્રતિદિન હાલ) થી વધારશે એવી જાહેરાત કરી છે. 

આવનારા મહિનાઓમાં ઉત્પાદન 10 મિલિયન બેરલ પ્રતિદિનથી વધારીને 12 મિલિયન બેરલ પ્રતિદિન કરવાની ચીમકી પણ સાઉદી અરેબિયાએ ઉચ્ચારી છે. 

"પડતા પર પાટુ" હોય તેમ સાઉદી અરેબિયાના રાજવી પરિવારમાં સત્તા માટેની સાઠમારી ચાલે છે. આ રાજવી પરિવાર દેશના ક્રૂડ તેલના ઉત્પાદન ઉપર સીધો કાબૂ ધરાવે છે. 

રશિયા પર સીધા હુમલા તરીકે વિદેશી બજારો માટેના એના ક્રૂડઑઈલના ભાવમાં છેલ્લાં 20 વરસમાં ન મુકાયો હોય તેવો કાપ મૂકી સાઉદી અરેબિયા એ આ ઑઇલ પ્રાઇસ વૉરમાં પોતાનું વલણ સ્પષ્ટ કરી દીધું છે. 

એશિયા, યુરોપ અને અમેરિકાના ગ્રાહકોને પોતાને ત્યાંથી ક્રૂડઑઈલ ખરીદવા માટે પોતાની તરફ આકર્ષવા તથા બજારમાં પોતાનો હિસ્સો વધારી રશિયા તેમજ અમેરિકા પાસેના બજારમાં ભાગ પડાવવા સાઉદી અરેબિયા આક્રમકતાથી આગળ વધી રહ્યું છે. 

સાઉદી અરેબિયા આમ કરી શકે છે, કારણ કે એની ક્રૂડ ઉત્પાદનની કિંમત દુનિયામાં સૌથી નીચામાં નીચી છે. 

ભાવ ઘટાડવાની આ ગળાકાપ હરીફાઈ ચાલુ રહે તો છેલ્લે સાઉદી અરેબિયા જ ટકી રહે તેવી...\nદસ્તાવેજની સમાન ભાષામાં સારાંશ:
વિશ્વનાં નાણાબજારો અને વૈશ્વિક અર્થવ્યવસ્થા એક કરતાં વધુ મોરચે લડી રહ્યાં છે.